CELEX: 62012TN0165
Language: mt
Date: 2012-04-11 00:00:00
Title: Kawża T-165/12: Rikors ippreżentat fil- 11 ta’ April 2012 — European Dynamics Luxembourg u Evropaïki Dynamiki vs Il-Kummissjoni

23.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 184/17
            
         Rikors ippreżentat fil-11 ta’ April 2012 — European Dynamics Luxembourg u Evropaïki Dynamiki vs Il-Kummissjoni
   (Kawża T-165/12)
   2012/C 184/30
   Lingwa tal-kawża: il-Grieg
   
      Partijiet
   
   
      Rikorrenti: European Dynamics Luxembourg SA (Ettelbrück, il-Lussemburgu) u Evropaïki Dynamiki — Proigmena Systimata Tilepikoinonion Pliroforikis kai Tilematikis AE (rappreżentant: V. Christianos, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla d-Deċiżjoni CMS/cms D(2012)/00008, tat-8 ta’ Frar 2012, innotifikata lir-rikorrenti fid-9 ta’ Frar 2012, li permezz tagħha l-Kummissjoni ċaħdet l-offerta tagħhom fil-kuntest tas-sejħa għal offerti ristretta EuropeAid/131431/C/SER/AL;
            
         
               —
            
            
               tikkundanna lill-Kummissjoni għall-ispejjeż sostnuti mir-rikorrenti.
            
         
      Motivi u argumenti prinċipali
   
   Permezz ta’ dan ir-rikors, ir-rikorrenti jitolbu l-annullament tad-Deċiżjoni CMS/cms D(2012)/00008, tat-8 ta’ Frar 2012, innotifikata lir-rikorrenti fid-9 ta’ Frar 2012, li permezz tagħha l-Kummissjoni ċaħdet l-offerta tagħhom fil-kuntest tas-sejħa għal offerti ristretta EuropeAid/131431/C/SER/AL.
   Ir-rikorrenti jsostnu li d-deċiżjoni kkontestata għandha tiġi annullata, skont l-Artikolu 263 TFUE, minħabba ksur tar-regoli tad-dritt tal-Unjoni u, b’mod iktar preċiż, għat-tliet motivi segwenti:
   
               (1)
            
            
               Fl-ewwel lok, minħabba ksur mill-Kummissjoni tal-prinċipju ta’ trasparenza, peress li, anki wara l-ittra tal-Kummissjoni tal-21 ta’ Frar 2012, id-deċiżjoni appellata ma ppermettitx l-aċċess tal-offerenti għar-rapport tal-kumitat ta’ evalwazzjoni.
            
         
               (2)
            
            
               Fit-tieni lok, minħabba ksur mill-Kummissjoni tal-obbligu ta’ motivazzjoni:
               
                           —
                        
                        
                           peress li, f’dak li jikkonċerna l-karatteristiċi u l-vantaġġi tal-offerta teknika tal-offerent magħżul, kemm il-punti mogħtija għall-offerta teknika tal-offerent magħżul kif ukoll il-motivazzjoni ta’ dawn il-punti kienu kompletament neqsin fid-deċiżjoni kkontestata, anki wara l-ittra tal-Kummissjoni tal-21 ta’ Frar 2012;
                        
                     
                           —
                        
                        
                           peress li, f’dak li jikkonċera l-offerta teknika tar-rikorrenti, id-deċiżjoni appellata, anki wara l-ittra tal-Kummissjoni tal-21 ta’ Frar 2012, kienet tinkludi motivazzjoni tal-punti kompletament insuffiċjenti.